Na temelju članka 67. Zakona o komunalnom gospodarstvu **("Narodne novine", 68/18 i 110/18)** i na temelju članka 31. Statuta Općine Saborsko (GKŽ 17/13, 4/18 i 12/18) OPĆINSKO VIJEĆE OPĆINE SABORSKO na 10. redovnoj sjednici održanoj dana 19.prosinca 2018. godine donijelo je:

 **PROGRAM GRADNJE OBJEKATA**

**KOMUNALNE INFRASTRUKTURE ZA 2019. GODINU**

**Članak 1.**

Ovim Programom određuje se gradnja objekata i uređaja komunalne infrastrukture na području općine Saborsko za 2019. godinu za:

1. Javna rasvjeta
2. Nerazvrstane ceste,
3. Općinski dom kulture i vatrogastva,
4. Vodovod i kanalizacija

Financiranje objekata i uređaja iz ovog Programa vršit će se iz:

- komunalnog doprinosa 20.000,00

- šumski doprinos 693.000,00

- ostale naknade za korištenje nefinancijske imovine 257.600,00

-vodni doprinos 2.400,00

**Članak 2.**

Program gradnje objekata i uređaja komunalne infrastrukture temelji se na prostorno planskoj dokumentaciji općine Saborsko, razvojnoj politici Općine, ukazanim potrebama za izgradnjom određenih objekata i uređaja komunalne infrastrukture po pojedinim lokacijama, te raspoloživim financijskim sredstvima.

**Članak 3.**

**I IZGRADNJA JAVNE RASVJETE**

Namjena i cilj građenja i rekonstrukcije objekata javne rasvjete je da se osvijetle lokaliteti na području općine Saborsko koji nemaju javnu rasvjetu ili postava štednih žarulja što bi dovelo do normalnog funkcioniranja općine glede sigurnosti zaštite građana i imovine kao i implementaciju sustava za uštedu električne energije.

Sredstva su 30.000,00 kuna, a osigurat će se iz sredstava komunalnog doprinosa i ostale naknade za korištenje nefinancijske imovine.

**II. NERAZVRSTANE CESTE**

Ove aktivnosti obuhvaćaju izgradnju cesta i putova kao i njihovo uređenje na području općine Saborsko, kako bi se poboljšala prometna povezanost naselja a sve u cilju podizanja komunalnog standarda općine Saborsko. Općina Saborsko osigurat će iz sredstava šumskog doprinosa 693.000,00 kuna, dok bi se ostali iznos osigurao iz Ministarstva regionalnog razvoja i fondova Europske unije.

**III. OPĆINSKI DOM KULTURE I VATROGASTVA**

Agencije za plaćanja u poljoprivredi,ribarstvu i ruralnom razvoju osigurat će 50% iznosa projekta. Vrijednost projekta planirana za 2019. godinu je u iznosu od 3.171.259,00 kuna.

Općina Saborsko u 2019. godini osigurava 50.000,00 kuna za dio zgrade koje će koristiti komunalno poduzeće iz sredstava ostale naknade za korištenje nefinancijske imovine.

**IV. VODOVOD I KANALIZACIJA**

Namjena i cilj je rekonstrukcija vodovodnog sustava, te uvođenje sustava kanalizacije.

Sredstva su 200.000,00 kuna, a osigurat će se iz sredstava -ostale naknade za korištenje nefinancijske imovine i vodnog doprinosa.

**Članak 4.**

Utvrđuje se ukupan iznos sredstava potrebnih za izvršenje ovog Programa u visini od **973.000,00 kn.**

**Članak 5.**

Vrijednost pojedinih radova iz Programa utvrđena je na temelju približnih potreba i količina i prosječne cijene građenja uređaja komunalne infrastrukture na području Općine. Konačna vrijednost svakog pojedinog objekta i uređaja utvrdit će se na temelju stvarnih i ukupnih troškova koji obuhvaćaju i ostale troškove, počevši od rješavanja imovinsko pravnih odnosa, projektiranja, provedbe javne nabave, nadzora, te izvođenja radova. Opseg poslova na gradnji objekata i uređaja mogu se mijenjati ili pak nadopunjavati u skladu s odlukom Načelnika i Općinskog vijeća, a prema priljevu financijskih sredstava predviđenih kao izvor financiranja.

**Članak 6.**

Ovaj Program gradnje objekata i uređaja komunalne infrastrukture u 2019. godini stupa na snagu u roku od 8 dana od objave u Glasniku Karlovačke Županije, a primjenjuje se od 01. siječnja 2019. godine.

KLASA: 021-05/18-01/8

URBROJ: 2133/15-01-18-7

Saborsko,19.prosinca 2018.

 **Predsjednik Općinskog vijeća**

 Zvonko Conjar